b'\n_START_ARTICLE_\nAndreja Peklar\n_START_SECTION_\n\xc5\xbdivljenje\n_START_PARAGRAPH_\nPo kon\xc4\x8dani gimnaziji se je vpisala na \xc5\xa1tudij umetnostne zgodovine in filozofije. Kmalu je ugotovila, da \xc5\xa1tudij ni pravi zanjo, zato je poizkusila sre\xc4\x8do s sprejemnimi izpiti na likovni akademiji in jih tudi uspe\xc5\xa1no opravila. Na likovni akademiji je zaklju\xc4\x8dila \xc5\xa1tudij slikarstva. Danes je priznana ilustratorka pesmi in zgodb za otro\xc5\xa1ke in mladinske revije ter knjige. Poleg ilustriranja se prav tako ukvarja s pisanjem slikanic in knjig za otroke. Tudi na tem podro\xc4\x8dju dobiva pohvale znotraj Slovenije in izven nje. Eno bolj odmevnih njenih del je bila slikanica Fant z rde\xc4\x8do kapico.'